סמי שלום שטרית

סמי שלום שטרית (נולד ב-1 באפריל 1960) הוא משורר, סופר, פרופסור ומרצה לפוליטיקה, החברה הישראלית, לימודי תרבות, ספרות, קולנוע, המזרח התיכון, וחוקר החברה והתרבות בישראל. שטרית פרסם שבעה ספרי שירה. הוא משמש כיו"ר פסטיבל קולנוע דרום וכראש בית הספר לאמנויות הקול והמסך ופרופסור במכללת ספיר. הוא מציג עצמו כ"משורר פוליטי, איש רוח ופעיל חברתי"<ref></ref>.

==ביוגרפיה==
שטרית נולד לאמו פנינה שטרית-אדרי ולאביו הסופר נהוראי מאיר שטרית בעיירה קְסַר אַ-סוּק (היום אַ-רשדייה) בדרום מזרח מרוקו, לשם עברה משפחתו עקב עבודת אביו. בשנת 1963 עלה לישראל עם משפחתו, גדל והתחנך באשדוד ובתיכון החקלאי נחלת יהודה בשנות ה-70 של המאה ה-20. בשנת 2010, תרם כליה לאחיו יחיאל. נכון ל-2021 הוא מתגורר באשדוד.

== פעילות אקדמית ==
שטרית למד באוניברסיטה העברית בירושלים (תואר בוגר בספרות עברית, מוסמך ודוקטור במדע המדינה). כן למד באוניברסיטת קולומביה בניו יורק כעמית בינלאומי בבית הספר ליחסים בינלאומיים (מוסמך במזרח תיכון). את עבודת הדוקטורט הוא כתב על ההיסטוריה הפוליטית של המזרחים בישראל. המחקר עוּבּד לספר ״המאבק המזרחי בישראל״ ויצא לאור בספריית אופקים של הוצאת עם עובד.

בעבר שימש כפרופסור חבר במחלקה לשפות ותרבויות המזרח התיכון ואסיה בקווינס קולג' בניו יורק<ref></ref>. הוא היה מרצה אורח באוניברסיטת ברקלי, ועמית מחקר במרכז ללימודי דתות באוניברסיטת קליפורניה בלוס אנג'לס. היום שטרית מרצה וראש בית הספר לאמנויות הקול והמסך במכללת ספיר בנגב מתגורר בשדרות הסמוכה למכללת ספיר.

== שירה ==
שיריו התפרסמו בכתבי עת לספרות רבים כמו עיתון 77, אפיריון, מאזניים, שדמות, הכיוון מזרח ואחרים כמו גם במוספי הספרות של עיתונים שונים כמו הארץ<ref></ref><ref></ref>, וכן תורגמו לשפות רבות כמו אנגלית<ref></ref>, ערבית, גרמנית, צרפתית ודנית והופיעו באנתולוגיות שונות בעולם.

נכון לשנת 2021 פרסם שישה ספרי שירה. ספר שיריו הראשון - "פתיחה" - ראה אור ב-1988 בהוצאת עקד וזכה במקום הראשון לשירה של פרס "הרי הרשון לספרות" של האוניברסיטה העברית בירושלים באותה שנה. ספרו השני "פריחה שם יפה" ראה אור בהוצאת נור ב-1995. הספר "שירים באשדודית" ראה אור בהוצאת אנדלוס בשנת 2003 והיה לרב-מכר. הספר ועובד למופע מוזיקלי - שזכה להצלחה גדולה - על ידי השחקן והבמאי שמעון מימרן, בשיתוף עם המלחין יונתן כנען והמוזיקאי אדם מדר. ספרו "יהודים" ראה אור ב-2008 בהוצאת נהר ו"זמן מרוקו" ב-2015 בהוצאת בימת קדם. ב-2019 ראה אור ספר השירים "לא רך ולא קשה" בהוצאת בימת קדם אף הוא.

בשנת 2022 יצא לאור ספר השירים "אפידמיולוגיה הולכת ונמשכת של משורר" המהווה מעין יומן אישי על חוויותיו של שטרית בתקופת מגפת הקורונה.

לשירתו נזקפת השפעה על משוררי ערס פואטיקה. שירים שלו הולחנו והוקלטו על-ידי מוזיקאים כמו שם טוב לוי<ref></ref> וברי סחרוף<ref></ref>.

== פעילות חברתית ==
בשנות התשעים היה פעיל מרכזי בתנועות חברתיות ומזרחיות כמו "קדמה - למען חינוך עיוני שוויוני בישראל", ו"הקשת הדמוקרטית המזרחית". הוא שימש כמורה ומחנך בבית הספר על שם רוגוזין בתל אביב ואחר-כך מנהל-מייסד של בית הספר התיכון "קדמה תל אביב" בשכונת התקווה.

יחד עם אלי חמו שטרית יצר ב-2003 את הסרט התעודי "הפנתרים השחורים מדברים".

בשנת 2016 יזם יחד עם מוטי מלכא את פסטיבל "אשדודשירה". שטרית מכהן בתפקיד המנהל האמנותי שלו.

== דעותיו ==
שטרית פרסם מאמרים בהם עסק בחברה הישראלית, יחסים אתניים-מעמדיים, תרבות, חינוך והסכסוך הישראלי-פלסטיני. בין היתר, האשים שטרית את ההגמוניה הציונית האשכנזית בדיכוי המזרחים בשכתוב ההיסטוריה ובאוריינטליזם. הוא גם תקף את הממסד הדתי, הביע חשש ממדינת הלכה<ref></ref> ותומך בחילוניות<ref></ref>. לדבריו, על המזרחים ועל השמאל ליצור חזון חדש, אשר "לא יצריך לזרוק איש מביתו, לא יהודי ולא ערבי"<ref></ref>. 

במאי 2024 כתב מאמר בעיתון הארץ שבו הזהיר ממלחמת אחים אם מתנחלים יפתחו באש נגד חיילי צה״ל כאשר יבואו לפנותם כאשר אלה יסרבו להתפנות במסגרת הסכם לסיום הסכסוך הישראלי–פלסטיני. באותו מאמר התייחס גם לדעתו אודות מלחמת חרבות ברזל, ואמר כי המלחמה מיותרת ולא היה צריך כלל להיכנס לעזה לאחר מתקפת הפתע על ישראל (2023). דבריו עוררו סערה בעיקר בחוגי הימין הקיצוני שגינו אותם וביביסטים רבים שאיימו על חיו. עם זאת זכה לתמיכה נרחבת של חוגי שמאל מרכז כולל קולגות וסטודנטים שלו שהמשיכו לבוא לשיעוריו ולחזק אותו. ביוני 2024 קבוצת בריונים של בן גביר התפרעו בספרייה העירונית באשדוד שם היה אמור שטרית להופיע בערב שירי אהבה עם מרסל מוסרי. האורחים הוברחו והמשטרה הגיעה אך לא עשתה דבר. המופע בוטל על ידי הספרייה. ביוני <ref></ref>שטרית פרסם טור בהארץ בו התנצל על הפגיעה הרגשית בדבריו הקשים במאמרו מחודש מאי. אך לא התנצל על מהות הדברים ואף חזר והבהיר אותם, ושוב הזהיר מפני הסכנה מפני מלחמת אחים.

==ספרים וסרטים==
;ספרים
* פתיחה (תל אביב: עקד, תשמ"ט 1988)
* פריחה שם יפה: שירים 1987–1992 (תל אביב: ספרי־נור, 1995)
* המהפכה האשכנזית מתה: הירהורים על ישראל מזווית כהה: קובץ מאמרים, 1992–1999 (תל אביב: בימת קדם לספרות, 1999)
* שירים באשדודית: מוקדמים ומאוחרים, 1982–2002 (תל אביב: הוצאת אנדלוס, 2003)
* המאבק המזרחי בישראל: בין דיכוי לשחרור, בין הזדהות לאלטרנטיבה 1948–2003 (תל אביב: עם עובד, תשס"ד 2004) <תורגם לערבית>
* – 1984-2003 / . ; - -
* (עורך) מאה שנים – מאה יוצרים: אסופת יצירות עבריות במזרח במאה העשרים (תל אביב: בימת קדם לספרות, 1998–1999)
* עין הבובה. רומן. (תל אביב: חרגול-עם עובד, 2007)
* יהודים. שירים, 2003-2008. (תל אביב: נהר ספרים, 2008)
* יהודית ודמוקרטית: מבחן בחינוך. חיבור עיוני. (הוצאת בימת קדם, 2014)
* זמן מרוקו. שירים. (הוצאת בימת קדם, 2015)
* לא רך לא קשה, הוצאת בימת קדם, 2019
* אפידמיולוגיה הולכת ונמשכת של משורר, הוצאת טנג׳יר, 2022.
<div class="mw-content-ltr">
* Intra-Jewish Conflict in Israel: White Jews, Black Jews. London: Routledge, 2009
* Jews. poems 1982-2013. translations from English. Carvena Brava, Boston, 2014</div>
;סרטים
* [https://web.archive.org/web/20090327041846/http://www.kedma.co.il/Panterim/PanterimTheMovie/PanterimMovie.htm "הפנתרים השחורים מדברים".] תסריט, בימוי והפקה. עם אלי חמו - בימוי, צילום ועריכה. 2003.
* [http://www.docaviv.co.il/index.php?option=com_content&task=view&id=133&Itemid=31 "אז'י איימה"] (בואי אימי). תסריט ובימוי. בהפקת חיים בוזגלו. 2009.
* משהו על רוח תזזית. תחנות חיינו בשירתו של ארז ביטון. הפקה, תסריט ובימוי: סמי שלום שטרית. צילום ועריכה: ג'ונתן ס. שטרית.
* באב אל וארד (שער הפרחים), בימוי חיים בוזגלו. שטרית שותף לכתיבת התסריט יחד עם אריק משעלי וחיים בוזגלו. 2022.

==פרסים והוקרה==
בשנת 2014 קיבל שטרית אות הוקרה של "קואליציית לבי במזרח" במסגרת פסטיבל לבי במזרח.

בשנת תשמ״ח, 1988, קובץ שירים שלו זכה במקום הראשון בפרס ״הרי הרשון״ לספרות של האוניברסיטה העברית. הקובץ יצא בספר ״פתיחה״ בהוצאת עקד.

==קישורים חיצוניים==

* [https://web.archive.org/web/20100810111905/http://www.notes.co.il:80/sami/index.asp סמי שלום שטרית], האתר הרשמי (לא פעיל; מאורכב משנת 2010)
* 
* 
* 
* 
* אלי הירש, [http://elihirsh.com/?p=84 על "יהודים"], ידיעות אחרונות, 11 באפריל 2008
* 
* 
* 
* 
* 
* 
* 

מכּתביו:
* 
* 
* 
* 
* 
* 
* 
* 

== הערות שוליים ==

קטגוריה:סופרים ישראלים
קטגוריה:סופרים כותבי עברית
קטגוריה:משוררים ישראלים
קטגוריה:משוררים כותבי עברית
קטגוריה:זוכי פרס הרי הרשון
קטגוריה:פעילי הקשת הדמוקרטית המזרחית
קטגוריה:סגל המכללה האקדמית ספיר
קטגוריה:עולים בשנות ה-1960
קטגוריה:ישראלים ילידי מרוקו
קטגוריה:אנשי חינוך ישראלים
קטגוריה:אשדוד: אישים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי אוניברסיטת קולומביה
קטגוריה:ישראלים שנולדו ב-1960